11/08/2011 | Administración LocalMunicipal
A Laracha
Aprobación definitiva expropiación ampliación Igrexario - Cumiáns - 1ª fase

Anuncio do 19 de xullo de 2011 polo que se fai público o acordo da Xunta de Goberno Local en sesión de data 20 de xuño de 2011, sobre a aprobación definitiva do expediente expropiatorio polo procedemento de taxación conxunta de parcelas afectadas pola obra de “Ampliación Igrexario-Cumiáns 1ª Fase. Parroquia de Montemaior” A Xunta de Goberno Local, en sesión ordinaria de data 20 de xuño de 2011, aprobou, entre outros o seguinte acordo: “PRIMEIRO.- Estimar a alegación presentada co nº de rexistro 1916 do 15 de abril de 2011, presentada por María Añón Canedo, sinalando que é propietaria da parcela 122 do polígono 126 do catastro de rústica, cunha superficie afectada pola expropiación de 389,00 m², e reclamado maior valoración propoñendo a valoración que se aplica ao uso de prado alegando que figura con tal uso nos datos catastrais. MOTIVO: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas; aínda que non se pon en dubida a capacidade produtiva da parcelas, os terreos taxaranse segundo o estado no momento ao que deba de entenderse referida a valoración (na data de inicio da expropiación está en estado silvestre, inculto.); non obstante, a situación pode ser transitoria dun determinado ano, polo que se fai referencia aos usos inscritos nos rexistro oficiais (catastro) para proceder a valorar os bens afectados por ser mais vantaxoso este criterio para os afectados, razón pola que se acordar valorar a parcela como prado a 3,73 euros/m² SEGUNDO.- Desestimar/estimar parcialmente a alegación presentada co nº de rexistro 2264 do 6 de maio de 2011 por Manuel Suárez Bermúdez, sinalando que é titular da parcela 321 do polígono 125 do catastro de rústica, e solicitando que se determine coa maior aproximación posible sobre a súa finca a liña de expropiación, fai constar que non está de acordo coa valoración e solicitando que se eleve o expediente ao xurado de expropiación de Galicia e considera que é moi vaga a cualificación do concello sobre a finca. MOTIVOS: · Estimala en canto a determinación sobre a finca da liña de expropiación, para o cal se acompaña plano a escala 1:1000 do plano de expropiación da parcela onde se reflicte a franxa expropiada así como a separación de cultivos afectados (eucaliptos e prado), tal e como figura no plano catastral e acótase o punto onde a franxa de expropiación alcanza o seu ancho máximo (4,00 m). · Estimala en canto á propiedade, tomando coñecemento para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo; en canto á determinación máis aproximada da liña de expropiación, achegarase ao interesado copia do plano parcelario que consta no expediente expropiatorio, aínda que o expediente estivo exposto ao público polo prazo dun mes trala aprobación inicial, segundo o art.143.2 da Lei 9/2002, do 30 de decembro, de Ordenación Urbanística e Protección do Medio Rural de Galicia. · Estimala parcialmente en canto a valoración da parcela axustado a cualificación á do catastro de rústica. MOTIVO: a franxa de terreo expropiada, solo afecta á zona de eucaliptos (214 m²) e de prado (198 m²) non afectando ao pasto, modificase a valoración da parcela xa que anteriormente figuraba na súa totalidade como eucaliptos. · Desestimala en canto a valoración do arborado existente. MOTIVO: na zona da parcela afectada existen eucaliptos que pola súa altura e diámetro son madeirables, polo que se recomenda a súa venda antes da ocupación. O resto son arbores con unha antigüidade inferior a 6 anos, polo que segundo a ordenanza municipal reguladora de plantacións forestais, depósito, carga e transporte do concello da Laracha, publicada no BOP nº 166, do día 21 de xullo de 2004, a distancia mínima para eucaliptos en vías públicas municipais é de 4,00 m, sendo dita distancia medida desde a aresta exterior da súa explanación; posto que na parcela en ningún punto da franxa afecada pola expropiación se superan os 4,00 m, non procede realizar abono algún polas plantas existentes. TERCEIRO.- Aprobar definitivamente o expediente de taxación conxunta, que implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. CUARTO.- Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado, debendo a este fin remitir unha nova folla de aprecio nos casos en que da estimación das alegacións resultara unha nova valoración. Sen prexuízo do anterior, advírtese aos interesados de que nos quince días seguintes á recepción da notificación do presente acordo poderán propoñer a adquisición dos bens obxecto do presente expediente, libremente e por mutuo acordo co Concello da Laracha, de conformidade co art.24 da Lei de Expropiación Forzosa. QUINTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. SEXTO.- Publicar o presente acordo no B. O. P. e no D. O. G. co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SÉTIMO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. OITAVO.- Notificar o presente acordo ao Ministerio Fiscal aos efectos do art.5 da Lei de Expropiación Forzosa en relación coas fincas das que os titulares non compareceran no expediente, estiveran incapacitados e sen titor ou persoa que os represente, ou fora unha propiedade litixiosa. NOVENO.- Contra este acordo, que pon fin á vía administrativa, os interesados poderán interpor recurso potestativo de reposición no prazo dun mes perante a Xunta de Goberno Local, ou ben directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses”. A Laracha, 19 de xullo de 2011 O alcalde José Manuel López Varela